ΔΗΜΟΤΙΚΟ ΣΧΟΛΕΙΟ ΑΝΘΟΥΠΟΛΗΣ (ΚΑ)

Ελευθερίας 37, 2304, Λακατάμεια

Τηλέφωνο: 22389220

dim-anthoupoli-ka-lef@schools.ac.cy

Δευτέρα, 12/05/ 2025

Αγαπητοί γονείς και κηδεμόνες των παιδιών της Α΄ τάξης,

Σας ενημερώνουμε πως την Τρίτη 13/05/2025 τα παιδιά θα επισκεφθούν το **Κέντρο Εικαστικών Τεχνών & Έρευνας (CVAR)** που βρίσκεται στην οδό Ερμού, στην εντός των τειχών πόλη της Λευκωσίας .

Εκεί τα παιδιά θα συμμετάσχουν σε ένα εκπαιδευτικό πρόγραμμα με στόχο τη δημιουργία μίας ξεχωριστής **μουσειακής εμπειρίας**.

Θα αναχωρήσουν από το σχολείο με λεωφορείο, αφού πρώτα προγευματίσουν. Θα ξεκουραστούν και θα παίξουν στο πάρκο Χρυσαλινιώτισσας.

Θα έρθουν κανονικά σχολείο με τα σχολικά τους ρούχα και με τη σχολική τους τσάντα.

**Να φέρουν μαζί τους την εκδρομική τους τσαντούλα με το νερό τους και με ένα σνακ.**

**Η είσοδος στο πρόγραμμα είναι 3 ευρώ ανά παιδί**. Το εισιτήριο του λεωφορείου θα το καλύψει ο Σύνδεσμος Γονέων του σχολείου μας,

Παρακαλούμε όπως τα παιδιά δώσουν τα λεφτά στην υπεύθυνη δασκάλα της τάξης.

Λίγα λόγια για το εκπαιδευτικό πρόγραμμα**:**

**Μουσειο-αφήγηση** - **Μελουζίνη**

Ένα πρόγραμμα με έντονο διαδραστικό χαρακτήρα όπου τα παιδιά γνωρίζουν τα κάστρα του Μεσαίωνα, μεταμορφώνονται τα ίδια σε υπηκόους της Βασιλικής Αυλής και έπειτα παρακολουθούν τον θρύλο της πρώτης βασίλισσας της Κύπρου και την άγνωστη ιστορία της να ξετυλίγονται με τη μοναδική αφήγηση της θεατροπαιδαγωγού και αφηγήτριας.

Από το σχολείο